Belecthor II

Belecthor II er en figur fra J.R.R. Tolkiens fiktive verden Midgard. Han var den 21. regjerende riksforstander av Gondor. 

Belecthor ble født i år 2752 i tredje tideverv, og ble riksforstander da faren hans Beregond døde i 2811. Han fortsatte med sine forgjengeres krig mot Umbars korsarer, men utenom dette er det ingen spesielle hendelser som foregikk i Gondor i hans regjeringstid. Lengre nord i det sørlige Myrkskog hadde trollmannen Gandalv infiltrert festningen Dol Guldur og oppdaget at Åndemaneren der var Sauron. Men det tok nesten et århundre til før Det hvite råd drev Mørkets Herre ut av sin festning.

Etter at Belecthor døde i 2872, døde også det Hvite tre, men det ble stående frem til "kongen returnerte". Belecthor var 120 år da han døde, og ble den siste riksforstanderen før Faramir til å leve i mer enn 100 år. Han ble etterfulgt av sin sønn Thorondir.

Litteratur
Tolkiens verden